**Студентска пракса у Универзитетској библиотеци у Крагујевцу**

Драги студентии дипломци,

Уколико желите да стекнете ново, практично искуство, обогатите своја знања новим садржајима и упознате се са радом у библиотеци, пријавите се за програм студентске праксе који Центар реализује у сарадњи са Универзитетском библиотеком у Крагујевцу.

Према исказаним потребама установе, за овај програм праксе могу **конкурисати дипломци и студенти мастер академских студија свих факултета у саставу Универзитета у Крагујевцу**.

Програм праксе одвијао би се од јануара до децембра 2016. године, у **два периода**: 1. **Од јануара до јуна** и 2. **од септембра до децембра 2016**. године (са паузом у летњим месецима)

Трајање праксе: месец дана

Термини почетка праксе биће договарани са кандидатима, према потреби и броју пријављених.

По завршетку програма праксе, сви кандидати добијају сертификат о обављеној пракси.

Позиције за праксу доступне су у оквиру следећих програма:

1. Физичка обрада публикација – инвентарисање и сигнирање,
2. класификација и каталогизација библиотечко-информационе грађе и извора,
3. едукација корисника за коришћење електронских каталога и рефералних збирки,
4. припрема публикација за репрографију и дигитализацију,
5. реализација дигитализације публикација из фонда Библиотеке,
6. рад са дигиталним објектима, припрема фајлова и тсл.,
7. припрема презентација библиотечко-информационе грађе и извора,
8. припрема тематских изложби, културних програма, промоција и др.,
9. припрема информативног материјала за веб-сајт Библиотеке и друштвене мреже,
10. рад са корисницима (електронски извори информација, интернет алати, Cobiss, Kobson, приручници и др.).

**Напомена:** Приликом пријаве, кандидати могу одабрати три активности које их највише занимају, мада ће, свакако, током трајања праксе, бити упознати и са осталим пословима.

**Документа за пријаву на праксу:**

* Мотивационо писмо (у мотивационом писму **обавезно навести: позиције (послове)** које би кандидат желео да обавља током праксе и **период за који се пријављује** (јануар-јун/ септамбар-децембар)
* CV на српском језику
* Потврда са факултета о тренутном статусу студента или копија индекса, односно уверење о дипломирању (за дипломце)

Документа за пријаву доставити путем мејла на адресуrazvojkarijere@kg.ac.rs(у поље **предмет мејла** уписати **Пријава за праксу у Универзитетској библиотеци**) или их донети лично у просторије Центра (Јована Цвијића бб, други спрат зграде Ректората, између Правног и Економског факултета)

**Рок за пријаву: 30. децембар 2015. године**

Уколико имате питања, можете нас контактирати путем телефона (034) 300 425 или мејла: razvojkarijere@kg.ac.rs сваког радног дана до 16:00 часова.